陳紫萱

陳紫萱，係香港女演員，2021年出道，而家係宏寰文化傳播旗下藝人，個樣被指似台灣歌手范曉萱。

簡歷
陳紫萱讀16歲就已經有演出舞台劇嘅經驗，不過中學畢業後未有即刻報考香港演藝學院，而係走去讀科學課程，期間亦有參予唔少劇場演出，到2020年先至報考演藝學院兼獲取錄，不過咁啱遇到有經理人公司想簽佢做電影演員，最終佢讀咗好短時間就決定退學，同經理人公司簽約，主力拍電影。

熱愛演出嘅紫萱由2013年開始接觸舞台劇，隨後參演青劇團嘅製作，喺14年擔任風移劇團《講女•港愛》女主角，其後陸續加入Teens Theatre出演《姨媽姑姐創世紀》以及黑盒劇場《謫仙》，2016年憑《我阿媽有病》於香港電台話劇比賽奪得最佳女演員獎。​​其他參演作品包括Amen Theatre《愛情部隊鍋》、思定劇社《香江歲月情》以及其他短片及微電影拍攝。2021年成為宏寰文化傳播旗下藝人後，同年擔任吳浩康《十倍速》MV女主角，同年11月，由盧瀚霆 (Anson Lo @MIRROR)、李靜儀 (Heidi) 同蘇皓兒 (Chloe)等人演出電影《假冒女團》正式上映，票房接近$800萬，成為2021年港產片票房十大。2022年亦參演香港電台單元劇《牆上兩點豉油漬》飾演癌症病人並大受好評。​​​​

已拍攝完嘅電影包括有由古天樂和林家棟主演嘅《惡行之外》；古天樂、宣萱、姜皓文主演嘅《一線生機》；由任達華、吳卓羲同張建聲等人演出嘅《源生罪》；及由盧瀚霆、姜大衛、朱栢康同吳肇軒等人演出嘅懸疑片《釀魂》。​

演出

電影
2021年：《假冒女團》 飾 元萱
2023年：《釀魂》飾 小晴
未上畫：《夜校》 飾 Carrie
未上畫：《源生罪》
未上畫：《一線生機》
未上畫：《惡行之外》

電視節目
2023年：《杭州限定旅團》主持

單元劇
2022年：香港電台《獅子山下 - 我們之間》林淑儀

Summer Chan | 宏寰文化傳播

香港電影女演員
紫萱